የአውሮፕላኖች እየዘመኑና ውስብስብ እየሆኑ መምጣት አደጋ እየፈጠረ መሆኑን ፕሬዝዳንት ዶናልድ ትራምፕ ገለጹ
አውሮፕላኖች በየጊዜው እየዘመኑና ውስብስብ እየሆኑ መምጣት አደጋ እየፈጠረ መሆኑን የአሜሪካው ፕሬዝዳንት ዶናልድ ትራምፕ ገለጹ፡፡ፕሬዝዳንቱ ባለፈው እሁድ የመከስከስ አደጋ ያጋጠመውን የኢትዮጵያ አየር መንገድ አውሮፕላን ተከትሎ ስለአውሮፕላን የቴክኖሎጂ ውስብስብነት አስመልክተው ስጋታቸውን በቲዊተር ገፃቸው አስፍረዋል፡፡በዚህም በአሁን ወቅት አውሮፕላኖች በየጊዜው እየዘመኑ በመምጣታቸው እጅግ በጣም ውስብስብ ከመሆናቸው የተነሳ ለማብረር አዳጋች ከመሆናቸው ባሻገር አብራሪ ፓይለት አያስፈልጋቸውም ብለዋል፡፡በአውሮፕላኖቹ ቴክኖሎጂ ማደግ ከሚገኘው ጥቅም ይልቅ ወጪውና የሚያደርሰው ጉዳት እንደሚበልጥ ተናግረዋል፡፡እንደ ፕሬዝዳንቱ አስተያየት የአውሮፕላኖችን ቴክኖሎጂ ውስብስብ ከማድረግ ይልቅ ብቁ አብራሪዎች በቀላሉ የሚቆጣጠሯቸው ሊሆኑ ይገባል፡፡ (ምንጭ፦ ዩኤስ ቱ ዴይ)